《叶茂卿寄诗卷赋此以谢之》
宋代·陈文蔚

正念交情旧，忽来诗卷新。
既能赊酒馀，宁作卖书贫。
计想寻窗下，闲须过涧滨。
为言田舍乐，花鸟亦情真。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。